สวัสดีครับพอดีผมเป็นฝีที่หัวใหล่ๆ แรกๆที่ผมเห็นมันเป็นตุ่มเล็กๆ ผมก็ได้บีบจนหนองออกมาเป็นเหมือนหลอดเลย แต่ตอนนี้มันบวกขึ้นมากรอบๆบริเวณที่ผมเป็นฝีตอนนี้มันเจ็บปวดทรมารมากครับ ผมกลัวจะต้องผ่าตัดออก มันก็ดันมาเป็นตอนที่ผมจะเริ่มทำงานพอดี แย่มากครับตอนนี้ อยากรู้วิธีรักษามากครับ ****ใครมีวิธีรักษารบกวนช่วยบอกผมหน่อยนะครับถือว่าทำบุญให้กับผม****
สวัสดีค่ะ หากผิวหนังมีตุ่มบวมแดง และมีหนองไหลออกมา และผิวหนังรอบๆ มีลักษณะบวมแดง ก็แสดงว่ามีการอักเสบติดเชื้อของผิวหนังและเนื้อเยื่อและกลายเป็นฝีหนองซึ่งการรักษาฝีนั้น หากฝีมีขนาดเล็ก เช่น น้อยกว่า 0.5 เซนติเมตร อาจหายเองได้ แต่ต้องหลีกเลี่ยงการแกะ บีบ เกา และการโดนน้ำ และให้ใช้น้ำเกลือเช็ดทำความสะอาด แล้วทายาฆ่าเชื้อ เช่น โพไวโดน ไอโอดีน (povidone iodine) หรือทานยาปฏิชีวนะร่วมด้วย เช่น dicloxacillin เป็นต้น เพื่อให้ฝีหายเร็วขึ้นแต่หากฝีมีขนาดใหญ่ หรือในตอนนี้มีอาการปวดมาก ผิวหนังมีการบวมแดงมาก หรือมีไข้ แนะนำว่าควรไปพบแพทย์ เพราะแสดงว่าหนองยังอาจออกไม่หมด ดังนั้น ต้องอาศัยการผ่าระบายเอาหนองออก เพราะหากไม่ผ่าตัดระบายเอาหนองที่มีเชื้อโรคออก เชื้อโรคอาจลุกลามลึกลงและแผ่ขยายออกไปเรื่อยๆ ได้ และเชื้ออาจเข้าสู่กระแสเลือด จนอาจเกิดการติดเชื้อในกระแสเลือดขึ้นได้นอกจากฝีแล้ว การมีก้อนนูนและมีหนองไหล อาจเป็นซีสต์ไขมันผิวหนัง (sebaceous cyst หรือ epidermal inclusion cyst) ก็ได้ ซึ่งหากก้อนมีรูเปิด เมื่อบีบออก อาจเห็นมีสารสีขาวคล้ายเนย มีกลิ่นเหม็น ดูคล้ายหนองได้ ซึ่งหากมีการอักเสบติดเชื้อ ก็จะทำให้ก้อนและผิวหนังโดยรอบบวมแดงและปวดได้ อาจการรักษาคือต้องผ่าตัดเอาก้อนซีสต์ออก